CELEX: 62008CA0027
Language: et
Date: 2009-04-30 00:00:00
Title: Kohtuasi C-27/08: Euroopa Kohtu (viies koda) 30. aprilli 2009 . aasta otsus (Bundesverwaltungsgerichti (Saksamaa) eelotsusetaotlus) — BIOS Naturprodukte GmbH versus Saarland (Direktiiv 2001/83/EÜ — Artikli 1 punkti 2 alapunkt b — Mõiste ravim toime alusel — Toote kogus — Tavalised kasutustingimused — Oht tervisele — Inimese füsioloogilise talitluse taastamise, parandamise või modifitseerimise võime)

4.7.2009   
            
            
               ET
            
            
               Euroopa Liidu Teataja
            
            
               C 153/10
            
         Euroopa Kohtu (viies koda) 30. aprilli 2009. aasta otsus (Bundesverwaltungsgerichti (Saksamaa) eelotsusetaotlus) — BIOS Naturprodukte GmbH versus Saarland
   (Kohtuasi C-27/08) (1)
   
   (Direktiiv 2001/83/EÜ - Artikli 1 punkti 2 alapunkt b - Mõiste „ravim toime alusel” - Toote kogus - Tavalised kasutustingimused - Oht tervisele - Inimese füsioloogilise talitluse taastamise, parandamise või modifitseerimise võime)
   2009/C 153/20
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Hageja: BIOS Naturprodukte GmbH
   
      Kostja: Saarland
   
      Kohtuasja ese
   
   Eelotsusetaotlus — Bundeswervaltungsgericht (Saksamaa) — Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (ELT L 311, lk 67; ELT eriväljaanne 13/27, lk 69), muudetud Euroopa Parlamendi ja nõukogu 31. märtsi 2004. aasta direktiiviga 2004/27/EÜ, millega muudetakse direktiivi 2001/83/EÜ ühenduse eeskirjade kohta seoses inimtervishoius kasutatavate ravimitega (ELT L 136, lk 34; ELT eriväljaanne 13/34, lk 262), artikli 1 punkti 2 tõlgendamine — Ravimi mõiste — Toode, mis sisaldab aineid, mis suures annuses omavad ravitoimet, kuid väiksemas, tootja soovitatud annuses ohustavad tervist — Viirukipuu ekstrakt
   
      Resolutsioon
   
   Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (muudetud Euroopa Parlamendi ja nõukogu 31. märtsi 2004. aasta direktiiviga 2004/27/EÜ) artikli 1 punkti 2 tuleb tõlgendada nii, et toode, mille koostisesse kuuluval ainel on teatava annuse kasutamisel füsioloogiline toime, ei ole ravim toime alusel, kui selle toimeaine kogust arvestades ohustab ta tavalistes kasutustingimustes tervist, ent ei ole võimeline taastama, parandama või modifitseerima inimese füsioloogilist talitlust.
   
      (1)  ELT C 92, 12.4.2008.